Pendoring-toekennings: Maroela se Grootste Afrikaner-veldtog vereer | Maroela Media
Tiaan Ras, direkteur van Etiket (middel) saam met Susan Lombaard, bestuurder van Maroela Media (regs) en Suné van Heerden van Maroela Media (links)
Slegs agt goue Pendoring-toekennings vir reklame in Afrikaans is dié aand uitgeloof aan verskeie advertensieagentskappe. Draftfcb, Johannesburg, het vanjaar die prestige-toekenning ontvang vir sy radio-advertensie vir Toyota, Taai Oumas, Taai Tieners, Taai Meisies, ontvang. Daar is ook slegs 26 silwer toekennings uitgeloof, wat ‘n teken is dat die beoordeling baie streng geskied het.
Etiket Brand Design het ‘n silwer Pendoring ontvang vir sy veldtog, Die Grootste Afrikaner van Alle Tye, wat verlede jaar vir Maroela Media van stapel gestuur is. Dié veldtog het ‘n silwer Pendoring ontvang as Beste Geïntegreerde Veldtog. “Dit is ‘n groot prestasie vir só ‘n jong maatskappy soos Maroela Media om genomineer te word en boonop ‘n toekenning te ontvang,” het Tiaan Ras, een van die direkteure van Etiket, gesê.
“Ons is baie dankbaar dat die beoordelaars ons veldtog raakgesien en boonop vereer het,” sê Susan Lombaard, bestuurder van Maroela Media. “Maroela Media se hart klop Afrikaans, en dit is vir ons belangrik om seker te maak dat ons Afrikaans tot sy reg laat kom en bewys dat die taal nie hoef terug te staan vir enige ander reklame wat in die land gedoen word nie.”
Joe Public-advertensieagentskap het die aand, net soos in 2012, met die meeste toekennings weggestap. Dié agentskap het ‘n totaal van 14 finaliste in die onderskeie kategorie gehad. Klik hier om te sien wie is almal vanjaar vir toekennings genomineer.
In die kategorie, Egte Suid-Afrikaans, het Black River F.C. vir sy Athletes, Anthem, Izikhotane-veldtog vir Nando’s die Umpetha-toekenning (“kampioen” in isiZulu) ontvang.
Emo Adams was een van die kunstenaars wat die gehoor dié aand met sy pittighede vermaak het. Three Tons of Fun, Joseph Clark, Bittereinder en Lloyd Cele was van die ander kunstenaars wat opgetree het.
Twee beoordelaarspanele, twee plaaslike mede-voorsitters en 16 beoordelaars moes deur die 360 inskrywings vir die 19e Pendoring-Reklametoekennings sif om by die 79 finaliste uit te kom wat mekaar vanjaar die stryd aangesê het.
Hier is al die wenners:
TELEVISIE/ROLPRENTTEATER (met produksiebegroting bó R500 000)
Adverteerder: Pendoring Reklametoekennings (2012)
Adverteerder: Bryanston Parallel Medium Pre-PrimêreSkool
Agentskap: TBWA\Hunt\Lascaris, Johannesburg
VERNUF – Animasie
VERNUF – Illustrasie
Titel: Vat Oor: Tokio, Vat Oor: Londen, Vat Oor: Sydney (Veldtog) (vir Illustrasie)
STUDENTE – VERNUF – REDAKSIONELE ONTWERP
STUDENTE – VERNUF – ONTWERP
Kategorie: Eg Suid-Afrikaans: Televisie
Daar is groot dankbaarheid vir alle instansies asook indiwidue wat hulle beywer vir die voortbestaan asook uitbreiding van die Afrikaanse taal en sy gebruikers
Baie geluk aan Maroela en Etiket. Maak volgende jaar weer so en bring dan Goud huistoe.